kardosdrur/scandi-wiki huggingface dataset:
Alf Hansen

Alf John Hansen (født 13. juli 1948 i Oslo) er en norsk tidligere roer og olympisk guldvinder.

Alf Hansen deltog første gang ved OL i 1972 i München, hvor han var med i den norske firer med styrmand. Nordmændene blev sidst i indledende heat, men en tredjeplads i opsamlingsheatet gav dem adgang til semifinalen, hvor de blev nummer fem. En tredjeplads i B-finalen gav dem en samlet niendeplads i konkurrencen.

Derefter skiftede han til dobbeltsculler, hvor han sammen med sin bror Frank Hansen fejrede store triumfer i anden halvdel af 1970'erne. Således vandt de VM-guld i henholdsvis 1975, 1978 og 1979. Ved OL 1976 i Montreal var brødrene Hansen derfor blandt favoritterne. Efter overlegne sejre i indledende runde og i semifinalen (i begge med ny olympisk rekord) blev de presset lidt mere i finalen, men vandt dog med over to sekunder ned til briterne på andenpladsen og yderligere mere end to sekunder ned til den sovjetiske båd på tredjepladsen. Det blev Norges eneste guldmedalje ved disse lege, og for præstationen modtog brødrene Hansen Fearnsleys olympiske ærespris.

Ved OL 1984 var Alf Hansen norsk flagbærer ved åbningsceremonien. Efter at hans bror Frank havde indstillet karrieren, stillede Alf Hansen denne gang op med Rolf Thorsen i dobbeltsculleren, og denne duo havde haft pæn succes ved de foregående verdensmesterskaber, idet de vandt bronze i 1981, guld i 1982 og sølv i 1983. Uden østeuropæiske deltagere (på grund af deres boycot af legene) var parret derfor blandt favoritterne, men de klarede sig overraskende dårligt, idet de efter en tredjeplads i både indledende heat og i opsamlingsheatet kun kom i B-finalen, hvor de blev nummer fire og dermed nummer ti ud af de elleve deltagende nationer.

Hansens sidste OL blev 1988 i Seoul. Her stillede han op i dobbeltfireren, og den norske båd havde ved VM i 1987 vundet sølv, så de var blandt favoritterne. De vandt deres indledende heat og semifinaleheat, men italienerne havde i deres semifinale sat ny olympisk rekord, og i finalen vandt de da også med 1½ sekunds forspring til Norge, der dermed vandt sølv, mens Østtyskland vandt bronze.

Han indstillede sin karriere efter VM i 1991, hvor han med dobbeltfireren i en alder af 43 år var med til at blive nummer seks.

OL-medaljer 
 1976:  Guld i dobbeltsculler
 1988:  Sølv i dobbeltfirer

Referencer

Eksterne henvisninger 

Roere fra Norge
Personer fra Oslo
Deltagere for Norge ved sommer-OL 1972
Deltagere for Norge ved sommer-OL 1976
Deltagere for Norge ved sommer-OL 1984
Deltagere for Norge ved sommer-OL 1988
Olympiske mestre fra Norge
Olympiske sølvmedaljevindere fra Norge
Aleksandr Timosjinin

Aleksandr Ivanovitj Timosjinin (på russisk: Александр Иванович Тимошинин) (født 20. maj 1948 i Moskva, Sovjetunionen, død 26. november 2021) var en russisk roer og dobbelt olympisk guldvinder.

Timosjinin vandt guld for Sovjetunionen i dobbeltsculler ved både OL 1968 i Mexico City (sammen med Anatolij Sass) og ved OL 1972 i München (sammen med Gennadij Korsjikov).

OL-medaljer 
 1968:  Guld i dobbeltsculler
 1972:  Guld i dobbeltsculler

Referencer

Eksterne henvisninger 

Roere fra Sovjetunionen
Roere fra Rusland
Personer fra Moskva
Gennadij Korsjikov

Gennadij Jegorovitj Korsjikov (på russisk: Геннадий Егорович Коршиков) (født 19. februar 1949 i Leningrad, Sovjetunionen) er en russisk tidligere roer og olympisk guldvinder.

Korsjikov vandt guld for Sovjetunionen i dobbeltsculler ved OL 1972 i München (sammen med Aleksandr Timosjinin). Han deltog i samme disciplin ved OL 1976 i Montreal, hvor den sovjetiske båd sluttede på fjerdepladsen.

OL-medaljer 
 1972:  Guld i dobbeltsculler

Referencer

Eksterne henvisninger 

Roere fra Sovjetunionen
Roere fra Rusland
Personer fra Sankt Petersborg
Anatolij Sass

Anatolij Fomitj Sass (på russisk: Анатолий Фомич Сасс) (født 22. december 1935 i Moskva, Sovjetunionen, død 31. august 2023) var en russisk roer og olympisk guldvinder.

Sass vandt guld for Sovjetunionen i dobbeltsculler ved OL 1968 i Mexico City (sammen med Aleksandr Timosjinin). Han deltog også ved OL 1964 i Tokyo i disciplinen firer uden styrmand, hvor den sovjetiske båd sluttede på syvendepladsen.

OL-medaljer 
 1968:  Guld i dobbeltsculler

Referencer

Eksterne henvisninger 

Roere fra Sovjetunionen
Roere fra Rusland
Personer fra Moskva
Oleg Tjurin

Oleg Grigorjevitj Tjurin (russisk: Олег Григорьевич Тюрин,  født 29. juni 1937, død 3. marts 2010) var en sovjetisk roer og olympisk guldvinder.

Tjurin roede dobbeltsculler sammen med Boris Dubrovskij, og duoen vandt sølv ved det første VM i roning i 1962. De vandt også EM-bronze i 1963 fulgt af EM-guld i 1964. 

De var derfor blandt favoritterne ved OL 1964 i Tokyo og vandt også deres indledende heat sikkert, selvom tiderne i deres heat var noget langsommere end i de øvrige heats. I finalen lagde Tjurin og Dubrovskij sig i spidsen fra starten, og der holdt de sig til mål til en sikker guldmedalje, mens amerikanerne Sy Cromwell og Jim Storm var 2½ sekund efter på andenpladsen, og Vladimír Andrs og Pavel Hofmann fra Tjekkoslovakiet blev nummer tre.

Tjurin og Dubrovskijs sidste store internationale resultat var EM-sølv i 1965.

Ud over disse resultater vandt Tjurin også Henley-regattaen i firer uden styrmand i 1961 og 1962 med et hold fra Trud Leningrad. Han vandt også fire sovjetiske mesterskaber, alle i dobbeltsculler, heraf de tre (1963-1965) med Dubrovskij. Efter afslutningen af den aktive karriere blev Tjurin rotræner.

OL-medaljer 
 1964:  Guld i dobbeltsculler

Referencer

Eksterne henvisninger 

Roere fra Sovjetunionen
Roere fra Rusland
Deltagere for Sovjetunionen ved sommer-OL 1964
Olympiske mestre fra Sovjetunionen
Boris Dubrovskij

Boris Jakovlevitj Dubrovskij (russisk: Борис Яковлевич Дубровский, født  8. oktober 1939 i Moskva, Sovjetunionen, død 14. august 2023) var en sovjetisk roer og olympisk guldvinder.

Dubrovskij roede dobbeltsculler sammen med Oleg Tjurin, og duoen vandt sølv ved det første VM i roning i 1962. De vandt også EM-bronze i 1963 fulgt af EM-guld i 1964. 

De var derfor blandt favoritterne ved OL 1964 i Tokyo og vandt også deres indledende heat sikkert, selvom tiderne i deres heat var noget langsommere end i de øvrige heats. I finalen lagde Tjurin og Dubrovskij sig i spidsen fra starten, og der holdt de sig til mål til en sikker guldmedalje, mens amerikanerne Sy Cromwell og Jim Storm var 2½ sekund efter på andenpladsen, og Vladimír Andrs og Pavel Hofmann fra Tjekkoslovakiet blev nummer tre.

Tjurin og Dubrovskijs sidste store internationale resultat var EM-sølv i 1965.

OL-medaljer 
 1964:  Guld i dobbeltsculler

Referencer

Eksterne henvisninger 

Roere fra Sovjetunionen
Roere fra Rusland
Personer fra Moskva
Deltagere for Sovjetunionen ved sommer-OL 1964
Olympiske mestre fra Sovjetunionen
Václav Kozák

Václav Kozák (14. april 1937 - 15. marts 2004) var en tjekkisk roer og olympisk guldvinder.

Kozák vandt guld for Tjekkoslovakiet i dobbeltsculler ved OL 1960 i Rom, sammen med Pavel Schmidt. Han deltog også i singlesculler ved både OL 1964 i Tokyo og OL 1968 i Mexico City, dog uden at vinde nogen medaljer.

Kozák vandt også flere medaljer ved EM i roning, blandt andet guld i singlesculler i 1963 i København.

OL-medaljer 
 1960:  Guld i dobbeltsculler

Referencer

Eksterne henvisninger 

Roere fra Tjekkiet
Roere fra Tjekkoslovakiet
Pavel Schmidt

Pavel Schmidt (9. februar 1930 - 14. august 2001) var en slovakisk roer og olympisk guldvinder.

Schmidt vandt guld for Tjekkoslovakiet i dobbeltsculler ved OL 1960 i Rom, sammen med Václav Kozák. Parret vandt også to EM-medaljer, en sølvmedalje i 1959 og en bronzemedalje i 1961.

OL-medaljer 
 1960:  Guld i dobbeltsculler

Referencer

Eksterne henvisninger 

Roere fra Slovakiet
Roere fra Tjekkoslovakiet
Personer fra Bratislava
Aleksandr Berkutov

Aleksandr Nikolajevitj Berkutov (på russisk: Александр Николаевич Беркутов) (21. maj 1933 - 7. november 2012) var en russisk roer og olympisk guldvinder.

Berkutov vandt guld for Sovjetunionen i dobbeltsculler ved OL 1956 i Melbourne, sammen med Jurij Tjukalov. Parret vandt også sølv i samme disciplin ved OL 1960 i Rom, kun besejret af tjekkoslovakerne Václav Kozák og Pavel Schmidt.

Berkutov og Tjukalov vandt desuden hele fem EM-guldmedaljer i dobbeltsculler, i henholdsvis 1956, 1957, 1958, 1959 og 1961.

OL-medaljer 
 1956:  Guld i dobbeltsculler
 1960:  Sølv i dobbeltsculler

Referencer

Eksterne henvisninger 

Roere fra Rusland
Roere fra Sovjetunionen
Tranquilo Cappozzo

Tranquilo Cappozzo Zironda (25. januar 1918 - 14. maj 2003) var en argentinsk roer og olympisk guldvinder.

Capozzo vandt, sammen med Eduardo Guerrero, guld i dobbeltsculler ved OL 1952 i Helsinki. Han deltog også i singlesculler ved OL 1948 i London, hvor han blev slået ud i semifinalen.

OL-medaljer 
 1952:  Guld i dobbeltsculler

Referencer

Eksterne henvisninger 

Roere fra Argentina
Olympiske medaljevindere i roning
Olympiske mestre fra Argentina
Medaljevindere ved sommer-OL 1952
Dickie Burnell

Richard Desborough "Dickie" Burnell (26. juli 1917 - 29. januar 1995) var en britisk roer og olympisk guldvinder, søn af Charles Burnell.

Burnell vandt, sammen med Bert Bushnell, guld i dobbeltsculler ved OL 1948 i London. Parret henviste danskerne Ebbe Parsner og Aage Ernst Larsen til sølvmedaljerne.

OL-medaljer 
 1948:  Guld i dobbeltsculler

Referencer

Eksterne henvisninger 

Roere fra Storbritannien
Bert Bushnell

Bertram Harold Thomas "Bert" Bushnell (3. september 1921 - 10. januar 2010) var en britisk roer og olympisk guldvinder.

Bushnell vandt, sammen med Dickie Burnell, guld i dobbeltsculler ved OL 1948 i London. Parret henviste danskerne Ebbe Parsner og Aage Ernst Larsen til sølvmedaljerne.

OL-medaljer 
 1948:  Guld i dobbeltsculler

Referencer

Eksterne henvisninger 

Roere fra Storbritannien
Dick Southwood

Leslie Frank "Dick" Southwood (18. januar 1906 - 7. februar 1986) var en britisk roer og olympisk guldvinder.

Southwood vandt, sammen med Jack Beresford, guld i dobbeltsculler ved OL 1936 i Berlin. Han deltog også i singlesculler ved OL 1932 i Los Angeles, hvor han blev nummer fire.

OL-medaljer 
 1936:  Guld i dobbeltsculler

Referencer

Eksterne henvisninger 

Roere fra Storbritannien
Personer fra London
Olympiske medaljevindere i roning
Olympiske mestre fra Storbritannien
Medaljevindere ved sommer-OL 1936
Paul Costello

Paul Vincent Costello (27. december 1894 - 17. april 1986) var en amerikansk roer og tredobbelt olympisk guldvinder, født i Philadelphia.

Costello vandt, sammen med John B. Kelly Sr., guld i dobbeltsculler ved både OL 1920 i Antwerpen og OL 1924 i Paris. Ved OL 1928 i Amsterdam tog han sin tredje guldmedalje i disciplinen, denne gang som makker til Charles McIlvaine. Han blev dermed den første roer nogensinde til at vinde guld i den samme disciplin ved tre olympiske lege i træk.

OL-medaljer 
 1920:  Guld i dobbeltsculler
 1924:  Guld i dobbeltsculler
 1928:  Guld i dobbeltsculler

Referencer

Eksterne henvisninger 

Roere fra USA
Personer fra Philadelphia
Charles McIlvaine

Charles Joseph McIlvaine Sr. (6. august 1903 - 30. januar 1975) var en amerikansk roer og olympisk guldvinder, født i Philadelphia.

McIlvaine vandt, sammen med Paul Costello, guld i dobbeltsculler ved OL 1928 i Amsterdam, hvor de i finalen besejrede canadierne Joseph Wright jr. og Jack Guest.

OL-medaljer 
 1928:  Guld i dobbeltsculler

Referencer

Eksterne henvisninger 

Roere fra USA
Personer fra Philadelphia
John Mulcahy

John Joseph Francis Mulcahy (20. juli 1876 - 19. november 1942) var en amerikansk roer og olympisk guldvinder, født i New York.

Mulcahy vandt, sammen med William Varley, guld i dobbeltsculler ved OL 1904 i St. Louis, første gang nogensinde denne disciplin var på OL-programmet. I finalen henviste de landsmændene John Hoben og Jamie McLoughlin til sølvmedaljerne, mens Joseph Ravannack og John Wells fik bronze. Parret vandt ved de samme lege sølv i disciplinen toer uden styrmand, kun besejret af landsmændene Robert Farnan og Joseph Ryan.

OL-medaljer 
 1904:  Guld i dobbeltsculler
 1904:  Sølv i toer uden styrmand

Referencer

Eksterne henvisninger 

Roere fra USA
Personer fra New York City
William Varley

William Michael Varley (16. november 1880 - oktober 1968) var en amerikansk roer og olympisk guldvinder, født i New York.

Varley vandt, sammen med John Mulcahy, guld i dobbeltsculler ved OL 1904 i St. Louis, første gang nogensinde denne disciplin var på OL-programmet. I finalen henviste de landsmændene John Hoben og Jamie McLoughlin til sølvmedaljerne, mens Joseph Ravannack og John Wells fik bronze. Parret vandt ved de samme lege sølv i disciplinen toer uden styrmand, kun besejret af landsmændene Robert Farnan og Joseph Ryan.

OL-medaljer 
 1904:  Guld i dobbeltsculler
 1904:  Sølv i toer uden styrmand

Referencer

Eksterne henvisninger 

Roere fra USA
Personer fra New York City
Pyry Soiri

Pyry Soiri (født 22. september 1994 i Tammisaari) er en finsk fodboldspiller, der til daglig spiller i Esbjerg fB. Han har desuden spillet for  med debut i 2017.

Fodboldspillere fra Finland
Fodboldspillere fra Esbjerg fB
Deltagere ved det europæiske mesterskab i fodbold 2020
Tom Holland

Tom Holland kan henvise til:

 Tom Holland (instruktør) (f. 1943) – amerikansk instruktør, manuskriptforfatter og skuespiller
 Tom Holland (forfatter) (f. 1968) – britisk forfatter
 Tom Holland (skuespiller) (f. 1996) – britisk skuespiller
Gare de Lyon

Gare de Lyon, officielt Paris-Gare-de-Lyon, er en af de seks primære jernbanestationer i Paris, Frankrig. Stationen anvendes af omkring 90.000.000 passagerer årligt, hvilket gør det til den tredje mest benyttede station i Frankrig og en af de travleste i Europa. Det er den nordlige endestation for Paris-Marseille Jernbanen. Dem er navngivet efter byen Lyon, der er et stop for mange langdistance-tog, som har afgang fra stationen, hvor størstedelen kører mod det sydlige Frankrig. Stationen ligger i 12. arrondissement på nordsiden af Seinen i det østlige Paris.

Højhastighedstoget TGV kører fra stationen mod Syd- og Østfrankrig, Schweiz, Tyskland, Italien og Spanien. Der er også afgang med flere regionaltog, RER samt metrostationen Gare de Lyon. Hovedlinjerne har afgang fra 32 perroner i to forskellige haller: Hal 1, som er den ældste banegårdshal, har spor fra A til N, mens den moderne tilbygning i Hal 2 har spor fra 5 til 23. Der findse yderligere fire perroner til RER-toget under hovedlinjerne.

På stationen findes restauranten Le Train Bleu, der har serveret måltider for rejsende siden 1901.

Referencer

Eksterne henvisninger 

 Intercity and TGV schedules from SNCF
 

Jernbanetransport i Paris
Bygninger, konstruktioner og anlæg i Paris
Etableret i 1849
Bumblebee (film)

Bumblebee er en amerikansk science-fiction film fra 2018, instrueret af Travis Knight, og med Hailee Steinfield, John Cena, Peter Cullen, Justin Theroux og Angela Basett i hovedrollerne.

Filmen er den sjette i rækken af Transformers-film, og handler om figuren Bumblebee, som lander på Jorden i 1980'erne, og må have hjælp fra et menneske, for at undgå Decepticons.

Medvirkende

Mennesker 
 Hailee Steinfield som Charlie Watson
 John Cena som Jack Burns
 Jorge Lendeborg Jr. som Guillermo Gutierrez
 John Ortiz som Dr. Powell
 Jason Drucker som Otis Watson
 Pamela Adlon som Sally Watson
 Stephen Schneider som Ron

Robotter 
 Peter Cullen som Optimus Prime
 Dylan O'Brien som Bumblebee
 Angela Bassett som Shatter
 Justin Theroux som Dropkick

Eksterne henvisninger 
 

Transformers
Science fiction-film fra USA
Amerikanske film fra 2018
Hempel Fonden

Hempel Fonden er en dansk erhvervsdrivende fond. Hempel Fonden blev oprettet af Jørgen Christian Hempel, grundlæggeren af Hempelkoncernen, i 1948, da han besluttede at placere ejerskabet af sin virksomhed i en fond.

Fondens primære formål er at sikre det økonomiske fundament for koncernens drift og udvikling. Det er Hempelkoncernen, der udgør det primære økonomiske grundlag for fondens filantropiske arbejde. 

Fonden har desuden et filantropisk formål, og arbejder i overensstemmelse med fondens fundats primært med tre områder: 
 at skabe adgang til basisuddannelse for børn i nogle af verdens mest udsatte områder
 at facilitere videnskabelig forskning i coating teknologi – primært gennem det uafhængige forskningscenter CoaST på DTU
 at bidrage til at bevare naturens mangfoldighed (biodiversitet)

Derudover bevilger fonden støtte til forskellige projekter i Danmark på baggrund af ansøgninger.

Hempel Fonden er baseret i København i Hempels tidligere hovedkvarter.

Eksterne henvisninger 
 hempelfonden.dk 

Fonde fra Danmark
Etableret i 1948
Twist (dans)

Twist er en dans i 4/4-dels takt, som blev populær omkring 1960, og dansedes til rock'n'roll rhythm and blues eller til speciel twist-musik. Den var en af de første pardanse, hvor partnerne ikke berørte hinanden.

Oprindelse 
Oprindelsen til Twist findes i den afroamerikanske kultur. Allerede i 1890 blev en lignende dans set på amerikanske plantager, der blev kendt som "wringin 'og twistin'". 
Nogle typiske bevægelser som bevægelser med bækkenet såvel som at dreje med spidsen af foden kunne også observeres i Vestafrika.

Dansen og musikken
Twist (engelsk for drejning, vridning) er beskrevet som at man "tørrer sig på ryggen med et håndklæde mens man fumler med en cigaret med foden". Den lanceredes af pladeselskaberne omkring 1960, og fik en enorm popularitet, som kun varede nogle få år. De mest kendte plader fra tiden var Chubby Checkers "The Twist" (1960) og "Let's Twist Again" (1961) samt Joey Dee & The Starliters "Peppermint Twist" (1961).

Modedansen twist gav pladebranchen og artisterne stor fremgang, hvorfor flere forsøgte at udvikle fænomenet, men forsøg med at introducere nye danse som "Mashed Potato", "The Fly" og "Watusi" mislykkedes. 

Blot nogle få af de mange twist-plader, som produceredes i begyndelsen af 1960'erne, spilles endnu, bl.a. The Isley Brothers' "Twist and Shout" (som bland andet også The Beatles indspillede) og Sam Cookes "Twistin' the Night Away".

Weblinks 
 Video eines Twist-Tanzes (YouTube)

Danse
Ursfjorden

Ursfjorden er en fjordarm af Bindalsfjorden i Bindal og Sømna kommuner i Nordland fylke i Norge. Fjorden har indløb mellem bebyggelsen Hjelmset i vest og Gaupsgavlen på halvøen Gavlen i øst og går 19 kilometer mod nordøst ind til de små vige Storremman og Lislremman i bunden af fjorden.

Lidt inde i fjorden ligger bebyggelserne Olsvika og Kjøssvika på vestsiden. Nord for Kjøssvika går Brekkosen nordvestover til bebyggelsen Brekkeidet. Ursfjorden fortsætter mod  nordøst og nord for Olderbakkfjeldet på østsiden går Gravfjorden mod øst. 

Den indre del af fjorden er vejløs, men har nogle få gårde på begge sider af fjorden. Ved Brekkosen går fylkesvej 38 langs fjorden, mens fylkesvej 33 går på vestsiden længere ude i fjorden.

Kilder og henvisninger 

Fjorde i Nordland

Bindal
Sømna
Ronni Vexøe Mortensen

Ronni Vexøe Mortensen (født 13. januar 1987) er en dansk kok, der er assistent head chef hos den tre-stjernede Michelin-restaurant Restaurant Geranium. 

To gange har han været commis ved Bocuse d'Or. Første gang var i 2007, hvor han sammen med chefkok Rasmus Kofoed vandt sølv. I 2009 var han assistent for Jasper Kure. I 2021 vandt han sølv. 

I august 2019 kvalificerede Ronni Mortensen sig til EM for kokke i Tallinn, der afholdes i 2020.

Udmærkelser 
 Børsens Kokketalent (2006)

Referencer 

Kokke fra Danmark
N,N-dimethyltryptamin

N,N- dimethyltryptamin (DMT eller ''N,N-''DMT) er et kemisk stof, der forekommer i mange planter og dyr, og som både er et derivat og en strukturel analog af tryptamin. DMT er et psykedelisk stof, der historisk er blevet brugt af flere kulturer til rituelle formål. Rick Strassman har kaldt stoffet for "åndemolekylet".

DMT er ulovligt i de fleste lande.

Aminer
Mindaugas Griškonis

Mindaugas Griškonis (født 17. januar 1986 i Vilnius, Sovjetunionen) er en litauisk roer.

Griškonis har opnået de fleste af sine resultater i singlesculler, hvor han blandt andet tre gange (2009, 2011 og 2012) har vundet EM-guld. Han har desuden to VM-bronzemedaljer i samme disciplin. 

Griškonis vandt sølv i dobbeltsculler ved OL 2016 i Rio de Janeiro sammen med Saulius Ritter, kun slået af kroaterne Martin og Valent Sinković.

OL-medaljer 
 2016:  Sølv i dobbeltsculler

Referencer

Eksterne henvisninger 

Roere fra Litauen
Personer fra Vilnius
Olympiske medaljevindere i roning 
Olympiske sølvmedaljevindere fra Litauen
Medaljevindere ved sommer-OL 2016
Saulius Ritter

Saulius Ritter (født 23. august 1988 i Vilnius, Sovjetunionen) er en litauisk roer.

Ritter vandt sølv i dobbeltsculler ved OL 2016 i Rio de Janeiro sammen med Mindaugas Griškonis, kun slået af kroaterne Martin og Valent Sinković. Han deltog i samme disciplin ved OL 2012 i London, hvor litauerne blev nummer seks.

Ritter har desuden to gange, i 2011 og 2014, vundet EM-guld i dobbeltsculler, mens det to gange, i 2013 og 2015 er blevet til VM-sølv i samme disciplin.

OL-medaljer 
 2016:  Sølv i dobbeltsculler

Referencer

Eksterne henvisninger 

Roere fra Litauen
Personer fra Vilnius
Olympiske medaljevindere i roning 
Olympiske sølvmedaljevindere fra Litauen
Medaljevindere ved sommer-OL 2016
Alessio Sartori

Alessio Sartori (født 13. november 1976 i Terracina) er en italiensk roer og femdobbelt olympisk deltager.

Allerede som junior opnåede Sartori flotte resultater, da han i 1993 og 1994 blev henholdsvis nummer to og ét ved junior-VM i singlesculler. Fra 1994 var han med ved senior-VM, og allerede første gang var han med i dobbeltfireren, der vandt guld, en præstation de gentog året efter. Han var første gang med til OL i 1996, hvor han var igen var med i dobbeltfireren, der blev nummer fire. Ved VM i 1997 vandt han bronze i singlesculleren, og året efter var han tilbage i dobbeltfireren, der vandt endnu en guldmedalje.

Den italienske dobbeltfirer var derfor blandt favoritterne ved OL 2000 i Sydney, hvor besætningen foruden Sartori bestod af Agostino Abbagnale, Rossano Galtarossa og Simone Raineri. De vandt deres indledende heat og semifinale i de klart bedste tider, og i finalen vandt de guld med et forspring på mere end to sekunder til Holland, der igen var under et sekund foran tyskerne på tredjepladsen.

Ved VM i 2003 vandt han sammen med Galtarossa VM-sølv i dobbeltsculler, og sammen stillede de også op i denne bådtype ved OL 2004 i Athen. De var bedst af alle i både indledende heat og semifinalerne og satte olympisk rekord i semifinalen, men i finalen kunne de ikke leve op til løfterne fra tidligere i konkurrencen og endte på en tredjeplads, mens franskmændene Sébastien Vieilledent og Adrien Hardy vandt guld foran slovenerne Luka Špik og Iztok Čop.

Ved VM i 2006 var han med til at vinde sølv i otteren, og ved VM i 2007 samme medalje i firer uden styrmand. Ved OL 2008 i Beijing roede han firer uden styrmand, hvor italienerne endte som nummer elleve.

Ved det, der skulle blive hans sidste OL, stillede Sartori op i dobbeltsculler sammen med Romano Battisti ved OL 2012 i London. De blev nummer to i indledende heat og nummer tre i semifinalen, mens de en stor del af finalen førte løbet, indtil newzealænderne Nathan Cohen og Joseph Sullivan satte en sprint ind til sidst og vandt med over et sekund foran Sartori og Battisti, mens slovenerne Špik og Čop vandt bronze.

Sartori indstillede sin internationale karriere, efter at det mislykkedes ham sammen med de øvrige roere i den italienske  dobbeltfirer at kvalificere sig til OL 2016 i Rio de Janeiro.

Sartori er fætter til Matteo Lodo, der også er olympisk medaljevinder i roning.

OL-medaljer 
 2000:  Guld i dobbeltfirer
 2012:  Sølv i dobbeltsculler
 2004:  Bronze i dobbeltsculler

Referencer

Eksterne henvisninger 

Roere fra Italien
Deltagere for Italien ved sommer-OL 1996
Deltagere for Italien ved sommer-OL 2000
Deltagere for Italien ved sommer-OL 2004
Deltagere for Italien ved sommer-OL 2008
Deltagere for Italien ved sommer-OL 2012
Olympiske mestre fra Italien
Olympiske sølvmedaljevindere fra Italien
Olympiske bronzemedaljevindere fra Italien